gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl pt gl es gl gl gl gl gl gl es gl gl gl gl gl gl en gl it gl gl gl gl gl zh en sv fr de de it gl gl gl gl gl gl gl gl gl gl gl es gl gl gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - A 100 días dos Xogos seis galegos xa teñen o seu pasaporte olímpico
Domingo, 02 de outubro de 2022
Conta atrás para Beixín 2008
Son Gómez Noya e Iván Raña, David Cal, Echávarri e Paz e, se o confirma a Federación Española de Atletismo, Sandra Aguilar.
Gómez Noya vai seguro ás Olimpíadas, con moitas opcións de levar medalla
Esta cuarta feira 30 de abril comeza a conta atrás, dende cen, para que dean comezo as Olimpíadas de Beixín 2008 e, polo de agora, só seis deportistas galegos teñen o seu pase olímpico asegurado. Mais aínda quedan días por diante para que os que non certificaron a súa clasificación olímpica apuren as súas últimas opcións.
Galiza ten, arestora, unha chea de posíbeis olímpicos, pero xa hai quen ten confirmada a súa participación nos Xogos: os triatletas Javier Gómez Noya e Iván Raña; os regatistas Antón Paz e Fernando Echávarri; o palista David Cal; e a atleta Alessandra Aguilar, que se uniu á listaxe após conseguir a mínima olímpica no maratón, mais aínda falta que a Federación Española dea o seu visto e prace.
Moitos, que se vían como posíbeis, tiveron que renunciar ao soño olímpico, (como a taekwondista Andrea Rica, que non conseguiu praza olímpica porque non a había para o seu peso; e o regatista Chuny Bermúdez ou o loitador Nicolás Castro, que quedaron sen cadanseu pasaporte), mais aínda quedan preto de 30 deportistas galegos con opcións. Velaquí van.
Ademais do campionísimo Gómez Noya (que non puido estar en Atenas por impedimentos da Federación) e de Raña (que foi quinto e Sidney, mais en Atenas foi vixésimo terceiro, e chega a Beixín con 28 anos), está por aí Pilar Hidalgo, coas opcións contadas. A ceense aínda non renunciou a conseguir a clasificación, aínda que este ano, por mor dunha lesión, non puido participar nalgunha das principais probas.
É o deporte que máis galegos aportou sempre ás Olimpíadas e ás principais competicións internacionais. Alén de Cal (que vai competir en C-1 1.000 e 500 metros), os e as palistas galegas teñen posibilidades de poder ir a Beixín se conseguen praza no vindeiro Campionato de Europa, que se ha desenvolver en Milán o 16, o 17 e o 18 de maio. Xa houbo varias preseleccións, e polo de agora poden conseguir o seu pasaporte olímpico Carlos Pérez (que rema con Craviotto en K-2 500 e 1.000 metros; e en K-4 con Craviotto, Llera e Vindel); Jovino González (K-1 500 metros); Miguel Rodríguez Galván e André Oliveira (en C-2 500 metros) e Fredi Bea e David Mascato (C-2 1.000 metros). Entre as mozas contan con opcións Teresa Portela (en K-1 500) ou Sonia Molanes (que rema con Bea Manchón en K-2). Ámbalas dúas tamén forman parte do equipo estatal feminino en K-4.
A única galega polo de agora clasificada é a luguesa Sandra Aguilar, no maratón. Mais aínda hai xente con posibilidades, como Lolo Penas, que vai buscar a marca nos 5.000 metros o vindeiro 2 de xuño na Coruña. Tamén ten posibilidades o vigués Santi Pérez (que ha tentar facer a súa mellor marca nos 50 quilómetros na Copa do Mundo en Rusia o vindeiro 10 de maio), e David Gómez, decatleta, que está a poucos puntos de conseguir a mínima para Beixín, o seu obxectivo deste ano.
Tamén teñen posibilidades, aínda que contadas, Eva Arias, en 5.000; Dolores Pedrares, en martelo; Gustavo Dacal, en xavelina; ou Begoña Garrido, en 400 metros.
Non hai praza ningunha asegurada, aínda, pero fálase das opcións de Xoán Zunzunegui, Jesús González ou Carlos Loriente e Sonia Boubeta.
Óscar Pereiro está incluído na primeira listaxe do seleccionador estatal Francisco Antequera, pero aínda falta ver os seus progresos e os do resto de preseleccionados, nas principais probas da tempada. O fillo de galegos, Xosé Antonio Hermida xa está clasificado en bicicleta de montaña.
No baloncesto e no voleibol
É posíbel que no baloncesto se premie a espectacular tempada que está a facer a viguesa Tamara Abalde na liga universitaria norteamericana. As mozas xógano todo no preolímpico de Madrid, do 9 ao 10 de xuño. Polo seu lado, Fran Vázquez ben podería ir seleccionado cos mozos, que xa están clasificados, pero todo depende do seu rendemento no Barça, que ultimamente non está a ser moi bo.
No voleibol a selección española podería conseguir a clasificación no mundial (que se disputa en Dusseldorf a finais de maio), e polo medio está o xogador vigués Kike de la Fuente.
Todo isto sen esquecer aos dous parolímpicos xa clasificados en natación, Pablo Cimadevila e Chano Rodríguez.
Cal e Gómez Noya: dous galegos na listaxe estatal de deportistas de Alto Nivel
David Cal e Echávarri e Paz han cobrar a bolsa máxima para Beixín 2008
Os olímpicos teñen un mes para conseguir 15 mil euros
Bugallo anuncia axudas de 300 mil euros para os olímpicos galegos
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
David Cal vai loitar polas medallas
Fernando Echávarri e Antón Paz clasificáronse ao gañar o mundial de Cascais en 2007
David Gómez podería conseguir a súa praza en poucos días
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto